A spanyol nagydíj időmérőedzésén a 21. helyett szerezte meg a rajtrácson, amivel maga mögé utasította csapattársát és a két Hispániát, de Lewis Hamilton büntetése miatt a 20. helyről vághat neki a futamnak. A futamon a 37. körben egy áthajtásos büntetést kapott, amiért nem vette figyelembe a kék zászlót és feltartotta Fernando Alonsót. Az 56. körben műszaki hiba miatt kénytelen volt feladni a versenyt. A monacói nagydíjon az időmérő edzésen a 22. rajtpozíciót szerezte meg. A másnapi futamon a 64. körben kipufogó meghibásodása miatt kénytelen volt feladnia a futamot. A kanadai nagydíj időmérő edzésén a 23. rajt pozíciót szerezte meg, megelőzve Narain Karthikeyant. A futamon a 20. helyen ért célba 3 kör hátrányban. Az európai nagydíjon a valenciai aszfaltcsíkon a 23. helyett szerezte meg az időmérőedzésen. A futamon Narain Karthikeyannal koccant össze, de komolyabb baleset nem történt belőle, végül a 15. helyen fejezte be a versenyt, amivel legjobb eredményét érte el Formula–1-es pályafutása alatt.